b'\n_START_ARTICLE_\nAlojzij Peterlin (pasar)\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini pasarja Jurija Peterlina na \xc5\xa0utni. Pasarstva se je u\xc4\x8dil pri o\xc4\x8detu, potem pa pri Mateju Schreinerju v Ljubljani. Nato je \xc5\xa1el v tujino in delal po Avstrijskem in Bavarskem. Mar\xc4\x8dna revolucija 1848 ga je zalotila na Dunaju. Po vrnitvi domov je pri\xc4\x8del samostojno delati. Imel je mnogo naro\xc4\x8dnikov. Izdeloval je svoja dela v razvih slogih po \xc5\xbeelji naro\xc4\x8dnikov in na\xc4\x8drte delal sam. Bil je izurjen cizeler (vrezovalec okraskov v kovino). Med drugim je naredil tabernakelj za fran\xc4\x8di\xc5\xa1kansko cerkev v Kamniku (1862), za cerkev na \xc5\xa0utni v Kamniku dve vise\xc4\x8di svetilki in tabernakeljska vratca (1865). Za cerkve je izdelal \xc5\xa1e ciborij (1869) za Staro Loko, lestenec (1885) v Dobovi, svetilko z vzboklo ornamentiko na Gozdu, za Menge\xc5\xa1 svetilko, za Gori\xc4\x8dico lestenec, za Gri\xc5\xbee pri Celju mon\xc5\xa1tranco. Dobival je tudi naro\xc4\x8dila s Primorske (Prva\xc4\x8dina, Se\xc5\xbeana, Brezovica pri Herpeljah).'